recursal/SuperWikiNEXT-32B huggingface dataset:
**יצחק שנדר** (1925 - 23 במאי 2016) היה מראשוני אבן יהודה, ממקימי אל על ומנכ"ל אל על בתחילת שנות ה-80.

ביוגרפיה
--------

שנדר נולד לזוג חלוצים שהתגוררו בזכרון יעקב. בעת הקמת אבן יהודה, שנקראה בתחילת דרכה "יהודיה", הם רכשו מגרש במקום ועלו אליה בין ראשוני המתיישבים. בהזמנת דודים מבוסטון הם היגרו לארצות הברית באופן זמני, תוך שהשכירו את הבית באבן יהודה. שנדר היה פעיל בתנועת הבונים ובהגיעו לגיל גיוס התנדב לחיל האוויר המלכותי באנגליה. לאחר המלחמה הגיע לקראת סוף 1947 לביקור אצל ההורים בארצות הברית, ובפרוץ מלחמת העצמאות היה מראשוני מח"ל. לאחר מלחמת העצמאות עבד בקליטת אנשי מח"ל בישראל ובשנת 1950 הצטרף לאל על בה הקים בשנות ה-50 את מחלקת ההדרכה, במטרה להעביר את החברה להעסקת עובדים ישראליים. בשנת 1954 יצא בראש משלחת אל על לכנס תעופה בברצלונה. בראשית 1957 היה חבר ועדת החקירה שחקרה את השריפה במחסני החברה בנמל התעופה בלוד. לאחר מכן היה סגן ראש אגף למבצעים, סמנכ"ל ארקיע, ומנהל מכירות בארצות הברית. במרץ 1968 מונה לראש רשות כח אדם, ובעקבות שינוי מבני בתחילת 1970 היה לראש אגף כח אדם. בנוסף היה מנהל חברת השיווק פוריין טורס.

בשנת 1977 הוא מונה למנכ"ל המקים של חברת הבת אל על שירותי שכר בע"מ. עם התפטרות רפי הר-לב מתפקיד מנכ"ל אל על, מונה שנדר לתפקיד מנכ"ל אל על בפועל. בנובמבר 1980 התמנה למנכ"ל קבוע. כמנכ"ל הוא התמודד עם הקשיים הכלכליים של החברה וקידם לה תוכנית הבראה. בסוף שנת 1982 פרש מחברת אל על.

באוקטובר 1984 התמנה למנכ"ל חברת קפיטול אייר.

קישורים חיצוניים
----------------

* דרוש גנרל קלאוזוביץ, מעריב, 7 בינואר 1983

הערות שוליים
------------

1. ↑  שנדר, בית הראשונים, אבן יהודה
2. 1 2  יצחק שנדר לתפקיד מנכ"ל בפועל ב"אל על", דבר, 2 באפריל 1980
3. ↑  יצחק שנדר כיבוש העבודה העברית, יוטיוב
4. ↑  חורש הקשר הרשמי הראשון עם קהילה יהודית בספרד, חרות, 2 במאי 1954
5. ↑  דליקה בבתי המלאכה : של "אל על" בלוד, דבר, 7 בינואר 1957
6. ↑  מינויים באל על, דבר, 11 במרץ 1968
7. ↑  שינויי מיבנה ב"אל על", דבר, 12 בינואר 1970
8. ↑  חילופי גברי באל על, מעריב, 14 במרץ 1972
9. ↑  אושרה הקמת חברת בת לטיסות שכר של "אל־על", דבר, 8 ביוני 1977
10. ↑  דוד מושיוב, רפי הרלב התפטר מניהול "אל־על"; במקומו - יצחק שנדר, דבר, 20 במרץ 1980
11. ↑  יצחק שנדר מגכ"ל "אל־על", דבר, 16 בנובמבר 1980
12. ↑  שרגא מקל, חב' אל על תתבע קרבנות מעובדיה, מעריב, 6 בנובמבר 1980
13. ↑  יאיר קוטלר, יצחק שנדר: הפסדי אל על יעמיקו והגרעון יתפח אם לא תטוס החברה בשבת, מעריב, 7 בינואר 1983
14. ↑  דן ארקין, מנכ"ל אל על לשעבר - מנכ"ל קפיטול אייר, מעריב, 22 באוקטובר 1984

| מנכ"לי אל על |
| --- |
| 

|  |  |
| --- | --- |
| לואי אריה פינקוס • אפרים בן ארצי • שלמה להט (לנדאו) • מרדכי בן-ארי • מרדכי הוד • יצחק שנדר • רפי הר-לב • יואל פלדשו • דוד חרמש • עמוס שפירא • חיים רומנו • אליעזר שקדי • דוד מימון • גונן אוסישקין • אביגל שורק • דינה בן טל |  |

 |
**רוברט ויטק** (בסלובקית: **Róbert Vittek**; נולד ב-1 באפריל 1982 בברטיסלאבה) הוא כדורגלן עבר סלובקי ששיחק בעמדת החלוץ.

קריירה
------

ויטק החל את הקריירה המקצוענית שלו במועדון הפאר המקומי סלובן ברטיסלאבה בשנת 1999. בשנת 2003 הוא הגיע לנירנברג הגרמנית, בזמן שהמועדון היה בליגת המשנה הגרמנית. בעונת 2004/2005, הוא סייע למועדון לזכות בהעפלה לבונדסליגה כאשר כבש 5 שערים באותה העונה. את העונה שלאחר מכן, ויטק החל בצורה רעה כאשר לא הצליח להבקיע שער ב-17 המשחקים הראשונים של העונה. ואז, לאחר פגרת החורף בגרמניה, ויטק כבש בצרורות, והגיע להישג מרשים של 16 שערים ב-16 המשחקים האחרונים של העונה. במחזורים ה-24 וה-25 של אותה העונה, ויטק עשה היסטוריה בבונדסליגה כאשר היה השחקן הראשון שכובש סך הכל 6 שערים בשני משחקים רצופים. סך הכל באותה העונה, היו לויטק 5 משחקים בהם כבש צמד לפחות, והוא סיים במקום החמישי בטבלת מלכי השערים של הבונדסליגה. בעזרתו של השחקן במחצית השנייה של העונה, נירנברג עלתה ממאבקי הירידה עד למקום השמיני המכובד.

אחרי עונת 2005/2006, בה המשיך לפרוח בנירנברג, קבוצות רבות ברחבי אירופה רצו בשירותיו של השחקן, כאשר המועמדת העיקרית לקליטתו של ויטק הייתה יריבת הבונדסליגה המבורג. דינמו קייב האוקראינית הציעה עבורו 10 מיליון אירו ביוני 2006, אך נירנברג סירבה להצעתה. בנוסף נירנברג דחתה הצעה עבורו מלוקומוטיב מוסקבה הרוסית. בסופו של דבר, ויטק עבר לליל הצרפתית בשנת 2008.

לאחר שעבר באנקרגוצ'ו, טרבזונספור ובאיסטנבול בשאקשהיר, ב-3 בספטמבר 2013 חזר ויטק לסלובן ברטיסלאבה. באותה העונה זכה עם הקבוצה באליפות הליגה הסלובקית והגיע עמה לגמר הגביע הסלובקי.

ויטק חבר בסגל הנבחרת הסלובקית מאז שנת 2001. בטורניר מונדיאל 2010 שיחק ויטק בכל ארבעת משחקיה של נבחרתו, וכבש ארבעה שערים, כולל שער בפנדל בהפסד לנבחרת הולנד בשלב שמינית הגמר. שעריו בטורניר העלו את מאזן כיבושיו במדים הלאומיים ל-23 שערים, אשר הכתירו את ויטק כמלך שערי סלובקיה בכל הזמנים עד קיץ 2019.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רוברט ויטק** |

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
* פרופיל המאמן, באתר Transfermarkt

| **נבחרת סלובקיה – מונדיאל 2010** |
| --- |
| 1 מוחה • 
2 פקאריק • 
3 שקרטל • 
4 צ'ך • 
5 זאבאבניק • 
6 שטרבה • 
7 וייס • 
8 קוז'אק • 
9 שסטאק • 
10 ספארה • 
11 ויטק • 
12 פרניס •
13 הולושקו • 
14 יקובקו •
15 סטוך •
16 דוריצה •
17 האמשיק •
18 יינדרישאק •
19 קוצקה •
20 קופונאק •
21 סלאטה •
22 פטראש •
23 קוצ'יאק •
מאמן: וייס | סלובקיהסלובקיה |
**ואלון ברישה** (באלבנית: **Valon Berisha**, נולד ב-7 בפברואר 1993) הוא כדורגלן קוסובני המשחק בעמדת הקשר בל.א.ס.ק. לינץ. אחיו וטון ברישה הוא גם כדורגלן.

קריירת מועדונים
---------------

ברישה נולד בשוודיה להורים ממוצא קוסובני אך גדל בנורווגיה והתגורר בעיירה אגרסונד ושיחק בקבוצת הנוער המקומית. ב-20 באוגוסט 2008 ערך את הופעת הבכורה שלו בקבוצה הבוגרת כאשר הוא בן 15 ו-5 חודשים. למרות גילו הצעיר, בעונת 2008/2009 שיחק 31 משחקים וכבש 11 שערים. ברישה משך את עיניהן של מספר מועדונים באנגליה, אך העדיף לצבור דקות משחק בקבוצות מליגות קטנות יותר.

במרץ 2009 חתם בוויקינג מליגת העל הנורווגית והעסקה יצאה לפועל בעונת 2010. ב-21 במרץ 2010 ערך את הופעת הבכורה שלו במשחק הליגה נגד בראן. ב-31 באוקטובר 2010 הבקיע את שער הבכורה שלו בווייקינג בתיקו 1-1 נגד לילסטרום. בחודש מאי 2011 זכה בתואר "הכדורגלן הצעיר של החודש בנורווגיה". ב-19 ביוני 2011 הוא ואחיו וטון שיחקו יחד באותו משחק והפכו לאחים הראשונים שעושים זאת במדי וייקינג משנת 1989. בסוף 2011 נכלל ברשימת "100 הצעירים הטובים בעולם" של המגזין דון בלון.

ביולי 2012 חתם ברד בול זלצבורג מליגת העל האוסטרית. ב-18 באוגוסט 2012 ברישה ערך את הופעת הבכורה שלו נגד אדמירה ווקר. הוא הבקיע את שערו הראשון עבור רד בול בשבוע הבא בתיקו 1-1 נגד וינר נוישטאדט.

ב-3 ביולי 2018 חתם בלאציו האיטלקית לחמש שנים. ב-4 באוקטובר ערך את הופעתו הבכורה בקבוצה בהפסד 1–4 לאיינטרכט פרנקפורט השלב הבתים. במדי הקבוצה קיבל דקות מועטות וב-30 בינואר 2020 הושאל לפורטונה דיסלדורף עד לסוף העונה.

ב-9 ביולי 2020, ברישה חתם בסטאד ריימס מליגת העל הצרפתית תמורת 5 מיליון אירו.

ב-8 בינואר 2024 חתם בל.א.ס.ק. לינץ מהבונדסליגה האוסטרית.

קריירה בינלאומית
----------------

ברישה שיחק בצעירותו בכל הנבחרות הצעירות של נורווגיה והשתתף עם הנבחרת הצעירה באליפות אירופה בכדורגל עד גיל 21 - 2011 והבקיע עבורה את השער היחידי שלה באליפות. ב-23 בנובמבר 2011 ברישה זומן לראשונה לסגל הנבחרת הבוגרת לקראת גביע המלך התאילנדי. ב-15 בינואר 2012 ערך את הופעת הבכורה שלו בנבחרת הבוגרת במשחק נגד דנמרק.

במרץ 2014 חשף ברישה לראשונה כי ההתאחדות לכדורגל הקוסובנית פנתה אליו על מנת שישחק עבורה לאחר שקוסובו קיבלה אישור מפיפ"א לשחק משחקי ידידות נגד נבחרות החברות בה, אך ברישה ציין שהוא עדיין לא החליט באופן סופי איזו מדינה לייצג. בשנת 2016 קוסובו התקבלה כחברה בפיפ"א וברישה החליט לייצג אותה. ברישה כבש את השער הרשמי הראשון של קוסובו בתיקו 1-1 נגד פינלנד במסגרת מוקדמות מונדיאל 2018.

תארים
-----

רד בול זלצבורג
* ליגת העל האוסטרית: 2013/2014, 2014/2015, 2015/2016, 2016/2017, 2017/2018
* הגביע האוסטרי: 2013/2014, 2014/2015, 2015/2016, 2016/2017

לאציו
* הגביע האיטלקי: 2018/2019

קישורים חיצוניים
----------------

ויקישיתוף מדיה וקבצים בנושא **ואלון ברישה** בוויקישיתוף
* ואלון ברישה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
**עומאר טיירל קרופורד ריצ'רדס** (באנגלית: **Omar Tyrell Crawford Richards**; נולד ב-15 בפברואר 1998 בלונדון שבאנגליה) הוא כדורגלן אנגלי, המשחק בעמדת המגן השמאלי בקבוצת אולימפיאקוס מליגת העל היוונית.

קריירת מועדונים
---------------

### רדינג

ריצ'רדס גדל במחלקות הנוער של פולהאם ורדינג האנגליות. ב-5 באוגוסט 2017 ערך ריצ'רדס את הופעת הבכורה שלו בקבוצה הבוגרת של רדינג, בהפסד 0–2 לקווינס פארק ריינג'רס במסגרת המחזור הראשון בצ'מפיונשיפ לעונת 2017/2018. ב-20 בפברואר 2018 הוא הבקיע את שער הבכורה שלו במועדון, בתיקו 1-1 נגד נוטינגהאם פורסט במסגרת המחזור ה-33 באותה העונה.

בסך הכל שיחק ריצ'רדס בקבוצה הבוגרת של רדינג במשך ארבע עונות, וערך 92 הופעות ליגה.

### באיירן מינכן

ב-27 במאי 2021 חתם ריצ'רדס בבאיירן מינכן מהבונדסליגה על חוזה לארבע עונות בהעברה חופשית. ב-25 באוגוסט ערך ריצ'רדס את הופעת הבכורה שלו במועדון, בניצחון 0–12 על ברמר במסגרת הסיבוב הראשון של הגביע הגרמני. ב-18 בספטמבר ערך את הופעת הבכורה שלו בבונדסליגה, בניצחון 0–7 על בוכום במסגרת המחזור החמישי לעונת 2021/2022.

### נוטיגהאם פורסט

ב-10 ביולי 2022 חתם ריצ'רדס בנוטינגהאם פורסט בפרמייר ליג.

תארים
-----

**באיירן מינכן**

* אליפות גרמניה: 2021/2022

קישורים חיצוניים
----------------

* עומר ריצ'רדס, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  העברות בעולם - 27.5: סימונה אינזאגי סיכם באינטר, מילאן הודיעה על רכישתו של מייק מניאן, באתר וואלה!‏, 27 במאי 2021
איסוף כספים בת"ת ישיבת קול תורה
**תומכי תורה** (בעגה חרדית: **ת"ת**, בישיבות החסידיות: **קרן עזר נישואין**) הוא שמם של ארגוני חסד שפועלים בישיבות במטרה לספק תמיכה חומרית בתלמידי הישיבה. בישיבות הליטאיות והספרדיות הת"ת מנוהל על ידי תלמידים מהישיבה (המכונים ת"תניקים). עיקר ההכנסה של קופות הת"ת היא מהמגבית השנתית שעורכים תלמידי הישיבה בפורים.

מטרת הת"ת
---------

מטרת הת"ת היא סיוע לחתנים העומדים לפני נישואיהם, רכישת פריטי לבוש לבחורים ממשפחות דלות אמצעים, וכן מכירה מסובסדת של פריטי לבוש. בנוסף כספי הת"ת מסייעים בישיבות השונות (בעיקר בישיבות הקטנות) עבור החזקת אוצר הספרים או סיוע לאחזקה השוטפת של הישיבה עצמה.

מגבית חג הפורים
---------------

בפורים, שאחת ממצוות היום היא מתנות לאביונים - החיוב לתת צדקה לנזקקים - זוכה הת"ת לעדנה. ביום זה במרבית הישיבות יוצאים התלמידים למגבית בשכונות החרדיות. הם מסתובבים בקבוצות, פוקדים את הבתים ומתרימים את האנשים. 

קמפיין פורים ת"ת מיר ברכפלד
בימים שלפני חג הפורים מתנהל בישיבה קמפיין במטרה לעודד את הבחורים לצאת לאסוף כספים. בישיבות החסידיות הבחורים לובשים בזמן המגבית תחפושות של לבוש מסורתי. בחלק מהישיבות הליטאיות/ספרדיות הת"ת מארגן לאוספים חולצות עליהם מודפס שם הישיבה וגם סלוגן המגבית של אותה שנה.

הבחורים מצוידים בדרך כלל ברשימות של כתובות של תורמים פוטנציאלים, ביניהם בוגרי הישיבה, משפחות התלמידים או נדיבים ידועים. הציבור שמתורגל לבואם של הבחורים הנוהגים לרקוד בבתים נוהג לכבד אותם ביין או דברי מאכל. כדי לגרום לאנשים לפתוח את כיסם וליבם, מכינים בדרך כלל ראשי הקבוצה מספר "ווארטים (אנ')" על מגילת אסתר או בעניינים אחרים, ובחלק מהכתובות, בעלי הבתים מוסיפים לסכום התרומה באם הווארט שהשמיעו הבחורים היה אכן מעניין.

חלק מהישיבות נמנעות ממגבית הפורים כדי למנוע התנהגות לא ראויה מצד הבחורים שחלקם משתכרים במהלך היום.

קישורים חיצוניים
----------------

* קובי נחשוני, חג השנור, באתר ynet, 9 במרץ 2009
* ארי גלהר, כך מגלגלות הישיבות החרדיות מיליונים בפורים, באתר ynet

הערות שוליים
------------

1. ↑  מבטא תובנה מפתיעה חדשה בסוגיה הנלמדת או הסבר לא צפוי וכולל המסביר כמה קושיות
2. ↑  חשיפה • "הבחורים האוספים לת"ת ומתנהגים לא ראוי - הם ליסטים מזויין", באתר בחדרי חרדים

| עולם הישיבות בארץ ישראל |
| --- |
| סוגי ישיבות | ישיבה • ישיבה קטנה • ישיבה גדולה • ישיבת קיבוץ • ישיבת הסדר • ישיבה קטנה לאומית • ישיבה תיכונית • ישיבה תיכונית חרדית • ישיבת שילוב • מכינה קדם-צבאית • ישיבה אוניברסיטה • ישיבה ציונית |  |
| תקופות בישיבה | זמן אלול • זמן חורף • זמן קיץ • בין הזמנים |
| בעלי תפקידים | ראש ישיבה • משגיח • ר"מ • משיב • משפיע • משגיח קטן |
| מושגים בחיי הישיבה | עילוי (לימוד) • ליל שישי • ליל תיפח • משמר • אלטער בחור • צ'ונטיה • שיעור כללי • סדר (ישיבה) • סדר מוסר • עיון ובקיאות • חברותא • תומכי תורה |
| שונות | גיוס בני ישיבות • ועד הישיבות |
| לקטגוריה • לפורטל |
אורסטס, הרמס ואלקטרה בקבר אגממנון, כד מסביבות 380–370 לפנה"ס
**נושאות הנסכים** (או **נושאות הנסך**; ביוונית: **Χοηφόροι**) היא טרגדיה יוונית מאת המחזאי אייסכלוס. המחזה הוא השני בטרילוגיה "אורסטיאה", והוא הוצג בחגיגות הדיוניסיה באתונה בשנת 458 לפנה"ס. המחזה עוסק באורסטס, בנם של אגממנון וקליטמנסטרה. קליטמנסטרה הרגה את אגממנון, ועכשיו על אורסטס לנקום את נקמתו ולהרוג את אמו. כך ימשיך את הקללה לבית אטראוס, זה דור חמישי.

עלילה
-----

המחזה נפתח בהגעת אורסטס לקברו של אביו, אגממנון. שם הוא פוגש את אחותו אלקטרה. אלקטרה ושפחותיה מתארות את סבלן מידי קליטמנסטרה ואייגיסתוס. דמו של אביהם זועק לנקמה. קליטמנסטרה חלמה חלום רע שגרם לה לשלוח את בתה, אלקטרה לנסוך נסכים על קברו של אגממנון כדי לפייס את רוחו. אורסטס שומע מאחותו כיצד קליטמנסטרה, אמם חיללה את גופתו של אגממנון אחרי שהרגה אותו ובעקבות זאת הוא מחליט לנקום בה ולהחזיר לעצמו את הירושה למרות שיודע כי המעשה של רצח אם הוא נפשע. הוא ואלקטרה מבקשים מאביהם לעזור להם, כמו גם מאלות הצדק.

אורסטס בתחפושת (על מנת שלא יזוהה בארמון) ופילדס חברו, מגיעים לארמון ומבקשים לדבר עם אייגיסתוס. קליטמנסטרה היא זו שמקבלת את פניהם. היא לא מזהה את בנה, והוא וחברו פילדס אומרים לה כי הם שליחים, ובפיהם בשורת מותו של אורסטס. קליטמנסטרה מכניסה אותם לארמון. האומנת נשלחת לקרוא לאייגיסתוס כדי שידבר עם השליחים. האומנת מספרת למקהלה כי קליטמנסטרה שמחה על מותו של אורסטס, בעוד היא נסערת מאוד. ראש המקהלה אומר לה שכשתודיע לאייגיסתוס להגיע, לבקש ממנו להגיע לבד ולא עם פמליה. התחבולה הצליחה, אייגיסתוס מגיע לבדו ואורסטס הורג אותו. קליטמנטרה מגיעה ומגלה כי אורסטס הרג את אייגיסתוס וכי בכוונתו להרוג אותה גם כן. היא מתחננת בפניו לא להרוג אותה, מציעה לו לחבור אליה. אורסטס נמצא במאבק פנימי אך לבסוף מחליט להרוג את אמו. אחרי שביצע את המעשה הוא מסביר כי חש כי פעל בצדק. רצח אייגיסתוס היה ברור ומוצדק. רצח אם הוא מעשה איום, אך הוא מציין כי אפולו עצמו הבטיח לו שרצח אמו מוצדק וכי לא יסבול כתוצאה מכך. המחזה נגמר כאשר הוא רואה את אירניות ובורח מפניהן.

תרגומים לעברית
--------------

* **שבע הטרגדיות**: פרומטוס הכבול -- הפרסים -- המבקשות מחסה -- השבעה נגד תבי -- אגממנון -- נושאות הנסך -- בנות החסד; תרגם מיוונית והוסיף מבואות, הערות ונספחים: שלמה דיקמן, ירושלים: מוסד ביאליק ('ספרי מופת מספרות העולם'), תשכ"ה.
* **נושאות הנסכים**; מיוונית: אהרן שבתאי, תל אביב: שוקן ('מחזות יווניים'), תשנ"א 1990.

עיבודים:

* **האורסטיאה**; עִבד לתיאטרון בן-זמננו לאו בריידי ; תרגם מאנגלית: אריה אהרני, תל אביב: אל"ף, 1964.

| מחזות אייסכילוס |
| --- |
| 

|  |  |
| --- | --- |
| המבקשות מחסה • הפרסים • שבעה נגד תבאי • פרומתאוס הכבול  **האורסטיאה**: אגממנון • נושאות הנסכים • נוטות החסד | אייסכילוס |

 |

קישורים חיצוניים
----------------

ויקישיתוף מדיה וקבצים בנושא **נושאות הנסכים** בוויקישיתוף
* נושאות הנסכים, באתר אנציקלופדיה בריטניקה (באנגלית)
* נושאות הנסכים, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520680605171
* BNE: XX3036212
* BnF: cb12194370f (data)
* GND: 4206734-0
* LCCN: n82084765
* NLA: 35001570
* NLG: 67273
* SUDOC: 033454612
* VcBA: 492/11439
* VIAF: 185084421
* WorldCat (עם VIAF): 185084421

 |
**ניל יוג'ין ווק** (באנגלית: **Neal Eugene Walk**;‏ 29 ביולי 1948 – 4 באוקטובר 2015) היה כדורסלן יהודי-אמריקאי, אשר היה פעיל בין השנים 1969–1981. ב-8 עונותיו הראשונות בקריירה שיחק בליגת ה-NBA, ורשם ממוצעים כוללים של 12.6 נקודות, 7.7 ריבאונדים ו-2.1 אסיסטים למשחק. ב-3 עונותיו האחרונות בקריירה שיחק עבור הפועל רמת גן מליגת העל הישראלית.

קריירת מכללות
-------------

ווק נולד בקליבלנד שבאוהיו למשפחה יהודית, עמה עבר בגיל 11 להתגורר במיאמי ביץ', פלורידה. בין השנים 1965–1969 למד באוניברסיטת פלורידה, ושיחק בקבוצת הכדורסל שלה. בעונת 1967/1968 קלע 26.5 נקודות בממוצע למשחק, והוביל את כל שחקני ליגת המכללות עם 19.8 ריבאונדים למשחק. בעונתו האחרונה, 1968/1969, רשם ממוצעים של 24.0 נקודות ו-17.8 ריבאונדים למשחק, ונבחר בפעם השנייה ברציפות לחמישיית העונה של המחוז הדרום-מזרחי (First Team All-SEC). בעת סיום לימודיו הוביל ווק את כל שחקני האוניברסיטה בסך נקודות (1,600) וריבאונדים (1,181) בקריירה.

קריירה מקצועית
--------------

בדראפט ה-NBA 1969 נלקח ווק על ידי פיניקס סאנס בבחירה השנייה, אחרי לו אלסינדור (שנודע כ"כרים עבדול-ג'באר") אשר נבחר ראשון. החל מעונתו השנייה בפיניקס שימש כסנטר הפותח של הקבוצה, והיה אחד השחקנים המובילים שלה ב-4 העונות הבאות. עונתו הטובה ביותר מבחינה אישית הייתה 1972/1973, בה העמיד ממוצעים של 20.2 נקודות, 12.4 ריבאונדים ו-3.5 אסיסטים למשחק.

לקראת עונת 1974/1975 הועבר בטרייד לניו אורלינס ג'אז, אך כבר לאחר 37 משחקים נשלח בטרייד נוסף לניו יורק ניקס. בשתיים וחצי עונותיו עם הניקס שימש כשחקן ספסל, וקלע 6.3 נקודות בממוצע למשחק.

בשנת 1977 עזב ווק את ה-NBA וחתם על חוזה לעונה אחת בקבוצת רייר ונציה מליגת העל האיטלקית.

לקראת עונת 1978/1979 חתם על חוזה בהפועל רמת גן מליגת העל הישראלית, במדיה שיחק במשך 3 עונות. בתקופתו ברמת גן היה אחד השחקנים המובילים של הקבוצה, לצד סטיב קפלן, סטיב שלכטר ואל פלמינג, וקלע 13.8 נקודות בממוצע למשחק. בסיום עונת 1980/1981 עזב ווק את הקבוצה ופרש ממשחק, לאחר שנתבקש להתגייס לצה"ל.

לאחר הפרישה ממשחק
-----------------

בשנת 1988 נתגלה גידול סרטני בעמוד השדרה של ווק, ובעקבות סיבוך בניתוח להסרת הגידול הוא סבל משיתוק בפלג גופו התחתון לשארית חייו. בשנים הבאות שיחק ווק על כיסא גלגלים בליגת כדורסל נכים, ואף זכה בשנת 1990 בפרס "ספורטאי השנה בליגות הנכים" ("Wheelchair Athlete of The Year"), אשר הוענק לו בבית הלבן בידי נשיא ארצות הברית ג'ורג' בוש האב. בשנת 2006 הונצח ב"היכל התהילה הלאומי של הספורטאים היהודים" אשר בקומאק, ניו יורק.

ב-4 באוקטובר 2015 נפטר ווק, בגיל 67.

קישורים חיצוניים
----------------

ויקישיתוף מדיה וקבצים בנושא **ניל ווק** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
* ניל ווק, באתר "Find a Grave" (באנגלית)

הערות שוליים
------------

1. 1 2 3 4  NEAL WALK, באתר ספורטס אילוסטרייטד, 8 ביולי 2013
2. 1 2  סטטיסטיקות ה-NBA של ווק, באתר basketball-reference.com
3. ↑  סטטיסטיקות המכללות של ווק, באתר sports-reference.com
4. 1 2  ההודעה על פטירתו של ווק, באתר אוניברסיטת פלורידה, 5 באוקטובר 2015
5. ↑  רשימת הנבחרים בדראפט 1969, באתר basketball-reference.com
6. ↑  סטטיסטיקות הקריירה של ווק בליגת העל, באתר מנהלת הליגה
7. 1 2  ההודעה על פטירתו של ווק, באתר miamiherald.com,‏ 6 באוקטובר 2015
8. ↑  ניל ווק, מהסמלים של פיניקס בשנות ה-70, מת בגיל 67, באתר וואלה!‏, 6 באוקטובר 2015
**ניקולס קולון** (באנגלית: **Nicholas Collon**; נולד ב-7 בפברואר 1983) הוא מנצח בריטי.

ביוגרפיה
--------

ניקולס קולון נולד בלונדון והוא ויולן, נגן עוגב ופסנתרן בהכשרתו, ניגן בויולה בתזמורת הנוער הלאומית של בריטניה. הוא למד ניצוח והיה חוקר לעוגב בקלייר קולג', קיימברידג'. אחד ממנטורי הניצוח שלו היה קולין דייוויס, וקולון שימש כעוזר מנצח למרק אלדר.

בשנת 2004 הקימו ניקולס קולון, רובין טיצ'אטי ונגני תזמורת הנוער הלאומית של בריטניה עמיתיהם את "תזמורת אורורה", עם קולון כמנהלה האמנותי. הוא זכה במלגת קרן האמנויות לשנת 2008 לניצוח, מתוך רשימה של עשרים מנצחים בריטיים מועמדים. בעונת 2011–2012, ניקולס קולון היה עוזר המנצח של התזמורת הפילהרמונית של לונדון.

באפריל 2007 ניצח קולון על חליל הקסם של מוצרט, בבימויו של סמואל ווסט, ברמאללה ובבית לחם, הפקת האופרה שהועלתה לראשונה בגדה המערבית, וחזר ב-2009 עם אותו צוות לביצועים של לה בוהם. הופעת הבכורה שלו בניצוח באופרה הלאומית האנגלית הייתה בספטמבר 2012. ביוני 2013, ניצח על הבכורה הבריטית של האופרה "חלומו של וגנר" מאת ג'ונתן הארווי עבור האופרה הלאומית הוולשית.

ביוני 2015, הודיעה תזמורת הרזידנטי בהאג על מינויו של ניקולס קולון למנצח הראשי שלה, החל מ-1 באוגוסט 2016, לתקופה מינימלית של שלוש שנים, עם הערכה של 6 שבועות של הופעות בעונה. ביוני 2017, תזמורת הרזידנטי הודיעה על מינויו של קולון למנצח הראשי והיועץ האמנותי היחיד של הרזידנטי, החל מ-1 באוגוסט 2018, עם מינימום של 8 שבועות של הופעות בעונה. הוא התפטר כמנצח ראשי של תזמורת הרזידנטי בתום עונת 2020–2021.

בשנת 2017, ניקולס קולון ניצח לראשונה על תזמורת רדיו פינלנד. במאי 2019, התזמורת הודיעה על מינויו של קולון למנצח הראשי הבא שלה, החל בעונת 2021–2022. ניקולס קולון הוא המנצח הלא-פיני הראשון שזכה בתואר המנצח הראשי של תזמורת רדיו פינלנד.

קולון ניצח על הקלטות מסחריות עם תזמורת אורורה ל-Warner Classics.

ניקולס קולון נשוי לחלילנית ג'יין מיטשל, המנהיגה היצירתית של תזמורת אורורה.

קישורים חיצוניים
----------------

* אתר האינטרנט הרשמי של ניקולס קולון

* ניקולס קולון, באתר MusicBrainz (באנגלית)

* ניקולס קולון, באתר Discogs (באנגלית)

* ניקולס קולון, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345495605171
* BNE: XX5268892
* BnF: cb16656085q (data)
* GND: 1068931299
* ISNI: 0000 0000 4857 4370
* LCCN: no2004105515
* MusicBrainz: 30941806-b97c-49ae-818f-7fe84976a04f
* VIAF: 269716566
* WorldCat: lccn-no2004105515

 |
**סרוויליה קפיאוניס** (בלטינית: **Servilia Caepionis**) הייתה אצילה רומאית שחייתה בשלהי תקופת הרפובליקה, במאה ה-1 לפנה"ס.

ביוגרפיה
--------

קפיאוניס הייתה בתם של קווינטוס סרוויליוס קפיאו הצעיר(אנ') וליוויה דרוסה(אנ'), אחותו של מרקוס ליוויוס דרוסוס. הוריה התגרשו בילדותה, ואמה נישאה למרקוס פורקיוס קאטו(אנ'), נכדו של קאטו הזקן (מנישואין אלה נולד אחיה-למחצה, קאטו הצעיר). מצד אביה הייתה צאצאית של גאיוס סרוויליוס אהלה, שהיה גיבור הרפובליקה שקטל את ספוריוס מאליוס(אנ') בעל השאיפות למלוכה.

קפיאוניס תחילה נישאה למרקוס יוניוס ברוטוס שהיה איש הסיעה הפופולרית ותמך בגאיוס מריוס בזמן מלחמת האזרחים כנגד לוקיוס קורנליוס סולה. הוא הצטרף למרד של מרקוס אמיליוס לפידוס (אנ') בשנת 77 לפנה"ס ונלחם כנגד פומפיוס והוצא להורג כשנכנע לו למרות הבטחה שלא יאונה לו כל רע, ילדם היחיד היה מרקוס יוניוס ברוטוס. לאחר מכן סרוויליה נישאה לדסימוס יוניוס סילנוס (אנ') ששירת כקונסול של שנת 62 לפנה"ס, לזוג נולדו שתי בנות שנישאו למרקוס אמיליוס לפידוס וגאיוס קסיוס לונגינוס.

קפיאוניס הייתה מאהבתו של יוליוס קיסר, לא ידוע מתי הקשר ביניהם התחיל אולם כבר בשנת 63 לפנה"ס היא שימשה כמאהבתו, המקורות העתיקים מוסרים רכילות לפיה ברוטוס (מי שבקש להתנקש בחיי קיסר) ואחת מבנותיה היו ילדיו של קיסר אולם אין בכך ככל הנראה אמת. הקשר שלה עם קיסר, שנמשך עד מותו, נתן לה השפעה פוליטית ובמהלך מלחמת האזרחים היא התעשרה כשהתאפשר לה לקנות אחוזות מוחרמות של פומפיוס ותומכיו במחירים זולים.

לאחר אידו של מרס 44 לפנה"ס ורציחתו של קיסר על ידי בנה קפיאוניס ניסתה לנצל את ההשפעה שהייתה לה בסיעה הקיסרית כדי לסייע לבנה. בזמן שהטריומווירט השתלט על איטליה ורדף את תומכיהם של רוצחי קיסר היא לא נפגעה. בנה הובס ומת בקרב פיליפי ועל פי אחת הגרסאות שלח לה מרקוס אנטוניוס את אפרו.

קישורים חיצוניים
----------------

ויקישיתוף מדיה וקבצים בנושא **סרוויליה קפיאוניס** בוויקישיתוף
* סרוויליה קפיאוניס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1185652779
* VIAF: 393155769081827880007
* WorldCat (עם VIAF): 393155769081827880007

 |
**אג'אר** (נולד ב-1977 באיסטנבול) הוא זמר ישראלי-טורקי, ששר בסגנון טורקי.

אודות
-----

אג'אר נולד ברובע אוסקודר שבאיסטנבול, ולו שני אחים. הוא החל לשיר בגיל צעיר, והשתתף בטורקיה בשלוש תחרויות זמרה. בשתיים מהן לקח את המקום הראשון ובשלישית זכה במקום השני.

בשנת 1988, כשהוא רק בן אחת עשרה, הוא הגיע לארץ בלא משפחתו. כנר טורקי, שהופיע בישראל והכיר את אג'אר כזמר בטורקיה הביא אותו.

אג'אר גורש מהארץ בגלל היותו בלתי חוקי וחזר לארץ בזהות בדויה. בגיל 18 שינה בחזרה שמו לשמו המקורי. בארץ נולד לו ילד מחוץ לנישואים. אג'אר החל לפתח קריירה מוזיקלית בארץ, הופיע במועדונים והוציא מספר אלבומים. בשנת 1997 הגיע השיר "גולה גולה", אותו הקליט עם אתניקס למקום ה-22 במצעד הפזמונים העברי השנתי.

בשנת 1997 עזב אג'אר את הארץ וחזר לטורקיה, בין השאר בשל מחלת אמו. בשנת 2007 חזר לישראל, והקליט שני שירים עם תמיר גל. בשנת 2013 הוציא אלבום נוסף. האלבום נקרא "אלוהיי".

בשנת 2008 יצר הזמר תמיר גל סרט דוקומנטרי על סיפור חיו של אג'אר, בבימוי ימין מסיקה.

דיסקוגרפיה
----------

* שבוי לאהבה
* בידיים התמונות, 1995
* משחק החיים
* מלכה בלי כתר
* להיטי הזהב, הוצאת קוליפון
* אלוהיי, 2013

קישורים חיצוניים
----------------

* קולות מטורקיה סרט דוקומנטרי על חיו של אג'אר, בבימוי ימין מסיקה.
* אג'אר – "אלוהי "- אלבום, אתר רדיו מנטה
* אבי כאכון, ‏מה קרה לאג'אר?, באתר ‏מאקו‏, 17 ביוני 2016

הערות שוליים
------------

1. ↑  לפי ראיון בסרט "קולות מטורקיה"
2. ↑  בטריבונה
**ראול מרסלו בובאדייה** (בספרדית: **Raúl Marcelo Bobadilla**, נולד ב-18 ביוני 1987) הוא כדורגלן ארגנטינאי-פרגוואי המשחק בבאנדירמספור הטורקית בעמדת החלוץ.

קריירת מועדונים
---------------

בובאדייה התחיל את הקריירה שלו בריבר פלייט בקיץ 2006 הושאל לקונקורדיה בזל ובכך התחיל את הקריירה האירופאית שלו. כבר בעונתו הראשונה הוא הבקיע 18 שערים ב-28 משחקי ליגה וסיים שלישי בטבלת מלכי השערים של ליגה. מאמן הקבוצה דאז מוראט יאקין הצטרף בסוף העונה לגראסהופרס ציריך ובובאדייה הלך יחד איתו. את העונת 2007/2008 הוא סיים כסגן המלך השערים של הליגה והיה מועמד לשחקן העונה.

ב-11 ביוני 2009 חתם בבורוסיה מנשנגלדבך תמורת 4.2 מיליון אירו. בינואר 2011 הושאל לאריס סלוניקי. לאחר שלא הצליח להטביע את חותמו בגרמניה, הוא חזר בקיץ 2012 לשווייץ כאשר חתם ביאנג בויז ברן. ב-3 בינואר 2013, חתם בפ.צ. בזל ל-4 וחצי שנים.

ב-1 באפריל 2013 ערך את הופעת הבכורה שלו בבזל בניצחון 0-4 נגד לוצרן. ב-1 ביוני 2013 הבקיע את שער הבכורה שלו בניצחון 0-1 נגד סנט גאלן. בסיום העונה זכה עם בזל באליפות והגיע איתה לגמר הגביע השווייצרי.

בקיץ 2013 הסתבך בעבירות תנועה ובזל החליטה למכור את השחקן וב-15 באוגוסט 2013, חזר לגרמניה כאשר חתם באאוגסבורג ל-3 שנים. ב-17 באוגוסט 2017 חזר לבורוסיה מנשנגלדבך וחתם לשנתיים. ב-11 ביוני 2018 חזר לאחר 11 שנה לארגנטינה וחתם לעונה אחת בארחנטינוס ג'וניורס.

ב-1 בינואר 2020, בובאדייה הושאל לגואראני מליגת העל הפרגוואית.

ב-21 בפברואר 2022 בובאדייה חתם בשפהאוזן מליגת האתגר השווייצרית.

בקיץ 2023 חתם בבאנדירמספור.

קריירה בינלאומית
----------------

בפברואר 2015 בובאדייה התחיל בתהליך קבלת אזרחות פרגוואית מאחר שנולד להורים פרגוואים. ב-11 במרץ 2015 זומן לראשונה לסגל נבחרת פרגוואי, וב-27 במרץ 2015 ערך את הופעת הבכורה שלו בנבחרת בתיקו 0-0 נגד קוסטה ריקה.

תארים
-----

פ.צ. בזל
* אליפות שווייץ: 2012/2013

קישורים חיצוניים
----------------

ויקישיתוף מדיה וקבצים בנושא **ראול בובאדייה** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת פרגוואי – קופה אמריקה 2015 (מקום רביעי)** |
| --- |
| 1 ויאר • 
2 פיריס • 
3 קאסרס • 
4 אגילר • 
5 ולדס • 
6 מולינס • 
7 בובאדייה • 
8 באריוס • 
9 סנטה קרוס • 
10 גונסאלס • 
11 בניטס • 
12 סילבה •
13 סמודיו • 
14 דה סילבה •
15 קאסרס •
16 ארנדה •
17 רומרו •
18 ואלדס •
19 בלבואנה •
20 מרטינס •
21 אורטיגוסה •
22 אגילר •
23 אורטיס •
מאמן: דיאס | פרגוואיפרגוואי |
**שניאור זלמן ובר** (נולד בח' באלול ה'תשנ"ו, 23 באוגוסט 1996) הוא איש תקשורת ופובליציסט ישראלי. מגיש הפודקאסט 'כור ההיתוך'. בעבר כיהן כעורך הראשי של אתר בחדרי חרדים ורשת העיתונים קו עיתונות דתית ועיתון "מרכז העניינים".

ביוגרפיה
--------

נולד וגדל בירושלים, בשכונת בתי אונגרין הסמוכה למאה שערים לרב עידו ארליך-ובר. למד בישיבה קטנה בתומכי תמימים באלעד, את דרכו בעיתונות התחיל בהיותו תלמיד בישיבת חב"ד במגדל העמק, אז פרסם ראיונות אישיים ונדירים שחוללו סערה. בהמשך שימש כעורך אתר חב"ד שטורעם.נט. שירת בצה"ל ושימש כחזן צבאי ברבנות הצבאית, שם זכה לאותות הצטיינות על פועלו.[דרוש מקור]

כתלמיד ישיבה קיים ראיון נדיר ויוצא דופן עם אב"ד העדה החרדית הרב יצחק טוביה וייס שפורסם בשבועון כפר חב"ד, כן ערך ראיון שחולל סערה עם מנהיג קהילת המתמידים הרב לייב מינצברג, בו הביע האחרון באופן מפתיע התנצלות על דברים שפורסמו בשמו נגד חסידות חב"ד. 

לאחר שסיים את לימודיו בישיבה, יצא לשליחות בעיר אנטוורפן שבבלגיה ושימש משגיח רוחני בישיבת "תומכי תמימים" לבני שלוחי חב"ד מרחבי אירופה.

הצטרף לאתר בחדרי חרדים והיה לעורך האתר[דרוש מקור]. בשנת 2019 מונה לעורך רשת המקומונים קו עיתונות דתית. במסגרת תפקידו הרחיב ושדרג את עיתון סוף השבוע של הרשת – "כל ישראל". בנוסף, פרסם טור פרשנות ופובליציסטיקה שבועי. מפרסם מעת לעת מאמרי דעה פובליציסטיים.

ביולי 2021 מונה לעורך הראשי של עיתון "מרכז העניינים", בעל תפוצה של 135 אלף עותקים במגזר החרדי[דרוש מקור], והחליף בתפקיד את העיתונאי יצחק נחשוני.

במסגרת תפקידו הרחיב את העיתון והוסיף מדורים חדשים בתחומים שונים לצד מוספים מיוחדים. בעריכתו, שם דגש על מאמרי דעה ופרשנות וכן כתבות מגזין שבועיות. במקביל ערך ריאיונות אישיים עבור העיתון עם גדולי ישראל בהם הרב שמעון בעדני, הרב יצחק זילברשטיין, הרב מאיר מאזוז, הרב משה מאיה, הרב שלמה עמאר.

בספטמבר 2022 פרסם בעיתון 'מרכז העניינים' מאמר מאת ראש האופוזיציה בנימין נתניהו שבו קרא לחסידים ולליטאים להמשיך להיות מאוחדים, זאת על רקע החשש מפיצול ביהדות התורה לקראת הבחירות לכנסת. המאמר חולל סערה וגרר ביקורת ביהדות התורה נוכח מה שהשתמע כהתערבות של נתניהו במחלוקת פנימית במפלגה.

בנובמבר 2022 ערך ריאיון עם רבם של יהודי איראן, הרב יהודה גראמי, שבו תיאר האחרון את מצבם של יהודי איראן לנוכח המצב המתוח ששרר במדינה והסכנה הנשקפת למשטר.

בפברואר 2024 אירח את אחיו של ראש הממשלה, ד"ר עדו נתניהו בפודקאסט 'כור ההיתוך' בהגשתו. נתניהו חולל סערה גדולה כשתקף בחריפות התנהלות ראשי מערכת הבטחון בליל שמחת תורה, טרם הטבח המזעזע שבוצע למחרת.

חיים אישיים
-----------

נשוי ואב לארבעה. אחיו הוא העיתונאי אריה ארליך, עורך מגזין בעיתון 'משפחה'.

קישורים חיצוניים
----------------

* דעות- שניאור ובר, באתר בחדרי חרדים
* דעות- שניאור ובר, במקור ראשון
* דעות- שניאור ובר, באתר כל הזמן
* שיחת היכרות עם שניאור ובר, שמונה לאחרונה לתפקיד עורך ראשי של 'מרכז העניינים', באתר פאשקעוויל
* מעל הדוכן: חבר הכנסת הקריא את מאמרו של העיתונאי החב"די
* חרדים לרפורמה: זו הדמוגרפיה, לא הדמוקרטיה // שניאור ובר

הערות שוליים
------------

1. ↑  ניצן ארליך, שבועון 'כפר חב"ד': הגאב"ד שופך אור על הקשרים עם חב"ד, באתר כיכר השבת
2. ↑  איציק אוחנה, אחרי נחשוני: שניאור ובר מונה לעורך 'מרכז העניינים', באתר כיכר השבת
**סזאר בן-עטר** (בצרפתית: **César Benattar**;‏ 1868–1937) היה עורך דין, הוגה דעות ליברלי וסופר יהודי-תוניסאי.

קורות חיים
----------

בן-עטר נולד בתוניסיה בשנת 1868. היה עורך דין במקצועו וחבר לשכת עורכי הדין בתוניס הבירה.

בשנת 1904 ייצג בבית משפט את הפוליטיקאי התוניסאי עבד אל-עזיז א-ת'עאבי (אנ'), לימים ממנהיגי התנועה הלאומית התוניסאית וממייסדי המפלגה הלאומית דוסתור, אשר הואשם בהפרת הסדר הציבורי עקב הבעת זלזול פומבי בקוראן ובהעלבת עבד אל-קאדר אל-ג'ילאני (מייסד הקאדריה מהמאה ה-12). האשמות אותן אלת'עאבי הכחיש. בבית המשפט טען בן-עטר כי אי אפשר להעמיד לדין אדם על דעות שהביע במרחב הפרטי. למרות התמיכה של העיתונות הצרפתית באלת'עאבי, גזר עליו בית המשפט התוניסאי עונש מאסר של חודשיים, כנראה כדי לרצות את אנשי מעמד העולמא.

בשנת 1905, כשנה לאחר שחרור אלת'עאבי מבית הכלא, חיברו בן-עטר ואלת'עאבי חיבור משותף בצרפתית בשם "הרוח הליברלית של הקוראן" (L’Esprit libéral du Coran). בחיבור טענו השניים כי בימי הביניים היה נהוג לפרש את הקוראן בצורה רציונלית וליברלית, ולכן זכה האסלאם לפריחה התרבותית והרוחנית הידועה כתור הזהב של האסלאם. בהמשך זנחו המוסלמים את הפרשנות הרציונלית לקוראן ולכן התדרדרו רוחנית ותרבותית. הספר קרא למוסלמים לחזור לפרשנות ליברלית של האסלאם, וקרא לרפורמות מעשיות כגון מתן חינוך לנשים וביטול החיג'אב (כיסוי הראש המוסלמי). למרות שאלת'עאבי היה ידוע בעמדותיו הלאומיות-תוניסאיות ועוינות לצרפת, ששלטה באותה עת בתוניסיה כמדינת חסות, הספר מציג עמדה פרו-צרפתית ואף מצדיק את רעיון המשימה המתרבתת. הספר היה ציון דרך בתולדות ההגות הליברלית בתוניסיה.

בן-עטר עסק גם בכתיבת ספרות יפה ובשנת 1922 הוציא לאור בפריז את ספרו "הכפר בזרקור" (*Le Bled en lumière*), קובץ סיפורים קצרים מהפולקלור היהודי-תוניסאי, ובכך היה מראשוני הסופרים היהודים-תוניסאים בצרפתית שכתבו על הפולקלור של קהילתם. בשנת 1927 חיבר נובלה בשם "בית הקולנוע בגיהנום" (*Le Cinéma aux enfers*) שעלילתה בעלת נימה פרו-צרפתית ומאזכרת דמויות ידועות מהפוליטיקה וההיסטוריה של תוניסיה.

בשנת 1926 חיבר מחקר על "המושבות היהודיות בתוניסיה" (*Les colonies israélites de Tunisie*) הסוקר את הקהילות היהודיות בתוניסיה, שפורסם כחלק מספרו של רוז'ה דסור על ההיסטוריה של תוניס.

קיבל מצרפת בשנת 1900 את תואר הכבוד "קצין האקדמיה הצרפתית".

פרסומים
-------

* 'Hospitalité et fanatisme. (Document sur la mentalité indigène.)', *Revue tunisienne* 39 (1903), pp. 192–194.
* César Benattar, el-Hadi Sebai, Abdelaziz Ettéalbi. *L'esprit libéral du Coran*, E. Leroux, 1905. (הספר באתר ארכיון האינטרנט)
* *Le Bled en lumière : folklore tunisien*, Paris : Tallandier, 1923.
* 'Les colonies israélites de Tunisie', Dans Roger Dessort, *Histoire de la ville de Tunis*, Alger, 1926.
* *Le Cinéma aux enfers*, Tunis: Maison française d'édition et de publications, 1927.

הערות שוליים
------------

1. 1 2 3  Arnold H. Green, The Tunisian Ulama 1873-1915: Social Structure and Response to Ideological Currents, Brill Archive, 1978, pp. 185-187.
2. ↑  "Au jour le jour", *La Dépêche tunisienne*, 1900/04/11 (Numéro 3565), p. 2.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb10342742v (data)
* ISNI: 0000 0000 6239 5328
* SUDOC: 088667189
* VcBA: 495/306472
* VIAF: 89742913
* WorldCat: viaf-89742913

 |
**ג'ונתן לוקה** (בפורטוגזית: **Jonatan Lucca**; נולד ב-2 ביוני 1994) הוא כדורגלן ברזילאי המשחק בסטאבק בעמדת הקשר האחורי.

קריירה
------

לוקה התחיל את הקריירה שלו בסנטו אנגלו ממנה עבר למחלקת הנוער של מועדון הפאר אינטרנסיונל. בקיץ 2012 הצטרף למחלקת הנוער של רומא.

בינואר 2014 הושאל לאתלטיקו פרנאאנסה. במדי פרנאאנסה שיחק 4 משחקים בליגה בעונתו הראשונה ובינואר 2015 חתם רשמית במועדון. בקיץ 2015 חתם בגואראטינגואטה מהליגה הברזילאית השלישית.

באוקטובר 2015 חתם בגואה מהסופר ליג ההודית. ב-15 באוקטובר 2015 לוקה הבקיע את שער הבכורה שלו בקריירה בניצחון 1-3 נגד נורת'אסט יונייטד.

בינואר 2016 חתם בקלאנטן מליגת העל המלזית בה עד ה-2 ביוני 2016, אז שוחרר מהמועדון. באוקטובר 2016 חזר לסופר ליג ההודית כאשר חתם בפונה סיטי.

ב-28 ביוני 2017 חתם בבני סכנין מליגת העל, אך שוחרר ב-28 באוגוסט 2017 וחזר לפונה סיטי.

בינואר 2020 לוקה חתם בפארנסה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  מערכת ONE, ‏כליבאת חתם בבני סכנין: הגיע הזמן לחזור הביתה, באתר ONE‏, 28 ביוני 2017
2. ↑  דורון בן דור, ‏לוקה יפצה את סכנין וישוחרר, טוטוביצקי סיכם, באתר ONE‏, 28 באוגוסט 2017

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ונתן לוקה"**.
**גוסטבו מרמנטיני דוס סנטוס** (בפורטוגזית: **Gustavo Marmentini dos Santos**; נולד ב-8 במרץ 1994) הוא כדורגלן ברזילאי המשחק בעמדת הקשר התקפי באלאשקרט.

קריירה
------

מרמנטיני התחיל את הקריירה שלו באתלטיקו פרנאאנסה, ובעונת 2014, הצטרף לקבוצה הבוגרת.

ב-12 באוגוסט 2014 הושאל לדלהי דינמוס מהסופר ליג ההודי. ב-14 באוקטובר, ערך את הופעת הבכורה שלו בקבוצה בתיקו 0-0 נגד פונה סיטי.

בתחילת עונת 2015 חזר לפרנאאנסה. באוגוסט של אותה עונה הושאל לגואראטינגוטה, אך כעובר זמן קצר חזר לדליה דינמוס.

בעונת 2016 הושאל ללוורדנסה, עונה לאחר מכן לסמפאיו קוראה. בחצי הראשון של עונת 2018, הצטרף לגרמיו אוסאסקו אודקס.

ב-7 ביולי 2018 חתם באלאשקרט ירוואן מליגת העל הארמנית. בעונת 2019/2020 רשם את עונת השיא שלו, כאשר כבש 11 שערים ב-24 משחקים.

ב-26 ביולי 2020 חתם בהפועל חדרה מליגת העל.

ב-3 בפברואר 2022 חתם בהפועל באר שבע בהשאלה לחצי עונה עם אפשרות לרכישה. יומיים לאחר מכן ערך את הופעת הבכורה בהפסד 0–1 למכבי נתניה. בסופו של דבר לא המשיך בהפועל באר שבע. ב-22 ביולי 2022 חתם בלאמיה. ב-24 בדצמבר 2022 חתם במכבי בני ריינה.

ב-31 באוגוסט 2023 מרמנטיני חתם בפיוניק ירוואן מליגת העל הארמנית.ואז עבר לאלשקרט מליגת העל הארמנית.

תארים
-----

**הפועל באר שבע**

* גביע המדינה: 2021/2022

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu
* אבישי סלע, ‏שבחים מאגדה ובעיות לב: על הרכש של ב"ש, באתר ערוץ הספורט, 12 בפברואר 2022

הערות שוליים
------------

1. ↑  שלמה וייס‏, הפועל חדרה: גוסטבו מרמנטיני חתם, תמיר גלזר מגיע בהשאלה, באתר וואלה!‏, 26 ביולי 2020
2. ↑  יש רכש: גוסטבו מרמנטיני חתם בבני ריינה, באתר ערוץ הספורט, 24 בדצמבר 2022
ביהדות, **בית דין של מעלה** הוא מושג המייצג את ההתייחסות האלוהית הביקורתית לעניינים שונים ובכלל את הדין בו נידון העולם והאדם בידי שמיים. המושג מופיע בדרך כלל ביחס להחלטות בעלות השפעה לאומית שהתקבלו על ידי נציגי העם, ולפעמים ביחס לשאלות בהן אין ביד בית דין של מטה יכולת או סמכות להכריע בהן.

המקורות הראשונים המציינים את קיומו של בית הדין מצויים כבר במקרא, אולם עיקר העיסוק בו בא לידי ביטוי בספרות חז"ל ובתורת הסוד הקדומה והמאוחרת (הקבלה והחסידות).

תולדות המושג
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

אופן פעולה
----------

באופן בסיסי, בית הדין של מעלה מחליט את כלל ההחלטות שנוגעות לדין האדם והעולם בידי שמיים, וקובע את גורלם בהתאם לטיב מעשיהם.

ישנה מחלוקת בין התנאים ביחס לשאלה מתי מכריע בית הדין ביחס לכל גזר דין. תנא קמא סובר שהעולם נידון כל שנה בארבעה זמנים, בפסח על התבואה, בשבועות על הפירות, בסוכות על המים והגשם, ובראש השנה על כל הנושאים האחרים. רבי יהודה סובר שהאדם נידון בראש השנה על כל מעשיו, וגזר הדין שלו רק נגזר במועדים הללו, וביום כיפור על כל השאר. רבי מאיר סובר שהאדם נידון בראש השנה, וגזר דינו על כל מעשיו נגזר ביום כיפור. רבי יוסי אומר שהאדם נידון בכל יום מחדש, ורבי נתן סובר שאדם נידון על מעשיו בכל שעה.

היחס בין בתי הדין של מעלה ושל מטה
---------------------------------

בדרך כלל, פעולת בית הדין של מעלה מתוארת כפעילות עצמאית, עליונה להחלטות הארציות, אך לעיתים מובאות התייחסויות לניסיונות של בני אדם להשפיע על החלטות בית הדין. תיאורים מהסוג הזה נמצאים כבר במדרשים המתארים את פעולותיו של משה מול בית דין זה, ומופיעים רבות בסיפורים אודות מקובלים וצדיקים מתנועת החסידות המתייצבים לפני בית הדין ושוטחים את טענותיהם בשביל לפעול למען יחידים או למען הכלל.

אף על פי שבדרך כלל בית דין של מעלה מתואר כסמכות גבוהה וחשובה יותר מבית דין של מטה, שבסמכותה לאשר או לדחות את החלטות בית דין של מטה, בעניינים מסוימים מתיישר בית דין של מעלה על פי החלטת בית הדין הארצי, כמו בעניין קידוש החודש וקביעת השנה.

הערות שוליים
------------

1. ↑  כפי שמופיע בברייתא במסכת מכות כ"ג ע"ב - "אמר רבי יהושע בן לוי: שלשה דברים עשו בית דין של מטה והסכימו בית דין של מעלה על ידם [אלו הן] - מקרא מגילה ושאילת שלום [בשם] והבאת מעשר".
2. ↑  מסכת מכות דף י"ג ע"ב ביחס למחילה על חטאים שחייבים עליהם כרת
3. ↑  משנה ראש השנה א, ב.
4. ↑  תלמוד בבלי, מסכת ראש השנה, דף ט"ז, עמוד ב'
5. ↑  מדרש תנחומא, כי תשא כב: "לך רד. רבנן אמרי, באותה שעה נתנדה משה מפי בית דין של מעלה".
6. ↑  כך בכמה מהמעשיות המסופרות בשבחי הבעש"ט.
7. ↑  תלמוד ירושלמי, מסכת ברכות, פרק ט', הלכה ה': "אמר ר' יהושע דרומיא: שלושה דברים גזרו בית דין של מטה והסכים בית דין של מעלה עמהן".תלמוד בבלי, מסכת מכות, דף כ"ג, עמוד ב': "אמר רבי יהושע בן לוי שלשה דברים עשו בית דין של מטה והסכימו בית דין של מעלה על ידם".
8. ↑  מסכת ראש השנה דף ח' ע"ב - "תנו רבנן: 'כי חק לישראל הוא משפט לאלהי יעקב', מלמד שאין בית דין של מעלה נכנסין לדין אלא אם כן קידשו בית דין של מטה את החדש".
**ברנרדו חוסה אספינוסה סוניגה** (בספרדית: **Bernardo José Espinosa Zúñiga**) הוא כדורגלן קולומביאני-ספרדי המשחק בעמדת הבלם בקבוצת ז'ירונה.

קריירת מועדונים
---------------

אספינוסה נולד בעיר קאלי לאמא ספרדייה ואבא קולומביאני ועבר בגיל עשר לעיירה הספרדית מרבייה. שיחק בצעירותו במועדון המלאגי "דוס הרמנאס סן אנדרס" ובגיל נוער עבר למועדון הבת של סביליה, סביליה אתלטיקו, תמורת 1,800 אירו. ערך את הופעת הבכורה שלו כמקצוען בעונת 2007/08 כששיחק מול מאלגה.
עונה אחר כך, כבר נרשם בסגל של סביליה אתלטיקו, אולם הספיק לרשום אך ורק 15 משחקים לפני שנפצע וסיים את העונה שבסופה גם נשרה הקבוצה לליגה השלישית. בעונת 2010/11 כבר רשם 35 משחקים, הבקיע שער אחד ועזר לקבוצתו להתברג למשחקי הפלייאוף על העלייה לליגה השנייה, אך סביליה אתלטיקו הפסידה לדפורטיבו גוודלחרה ונשארה בליגה השלישית. את הבכורה בקבוצה הבכירה עשה ב-2011 במשחק הגביע מול ריאל אוניון קלוב. סביליה ניצחה 1–6 ואספינוסה הבקיע את אחד השערים. באותה עונה אף ערך את הבכורה שלו בליגה הבכירה כאשר ב-11 במאי 2011 שיחק מול אוססונה.

בעונת 2011/2012 הושאל לראסינג סנטנדר, בה שיחק 25 משחקים וכבש שני שערים. הראשון מול ריאל סרגוסה שנתן לקבוצתו ניצחון של 0–1 והשני הגיע במשחק מול ולנסיה, גול שהישווה את תוצאת המשחק ל-2-2. בסיום העונה חזר לסביליה אבל לא שיחק בחצי הראשון של העונה וב-26 בדצמבר הושאל בשנית, הפעם לספורטינג חיחון, עד לסיום אותה עונה.

ב-26 ביוני 2013 נרכש סופית על ידי חיחון תמורת 6 מיליון אירו. עזר לקבוצה להעפיל לליגה הבכירה בעונת 2014/15 כשהיא מנצחת את ריאל בטיס. את הגול הראשון שלו בליגה הבכירה בעונת 2015/16 כבש מול גרנדה במשחק שהסתיים בתיקו 3-3. בינואר 2016 ספג פציעה קשה במשחק מול ויאריאל שבגינה נאלץ להיעדר מהמגרשים כשבעה חודשים.

בעונת 2016/17 עבר לשחק בפרמייר ליג במדי קבוצת מידלסברו ואת הבכורה ערך ב-31 בדצמבר מול מנצ'סטר יונייטד.
בתחילת עונת 2017/18 חזר לספרד כדי לשחק בז'ירונה. ב-6 ביולי 2019 הושאל לאספניול לעונה אחת.

נבחרת לאומית
------------

זומן לראשונה לנבחרת קולומביה לקראת משחק הידידות מול מקסיקו ב-22 בפברואר 2012 במה שהיה משחקו הראשון של חוסה נסטור פקרמן כמאמן הנבחרת, אך לא השתתף במשחק. זומן גם לסגל לקראת המשחקים מול פרו ואקוודור במוקדמות מונדיאל 2014, אך טרם ערך את הבכורה במדים הלאומיים. זומן גם למשחקים מול צ'ילה וארגנטינה במוקדמות מונדיאל 2018 וכן למשחקי הידידות מול צרפת ואוסטרליה אך עדיין לא רשם הופעה כשחקן הנבחרת.

הישגים
------

* נבחרת לשחקן ההגנה הטוב ביותר בליגה הספרדית השנייה ב-2015.
* נבחרת לנבחרת העונה בליגה הספרדית השנייה ב-2015.

קישורים חיצוניים
----------------

* ברנרדו אספינוסה, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Bernardo costo 1800 euros, *Diario de Sevilla*, 12.11.10
2. ↑  El Sevilla cede a Bernardo al Racing de Santander, *Marca*, 31.8.11
3. ↑  Bernardo, 'Mejor Defensa de la Liga Adelante 2014/15, LaLiga.es*, 30.11.15*
4. ↑  El once ideal de la Liga Adelante, *Sport.es*, 23.6.15
**ריצ'רד גדזה** (באנגלית: **Richard Gadze**; נולד ב-23 באוגוסט 1994) הוא כדורגלן גנאי, המשחק בעמדת החלוץ בסומאגיט.

קריירה
------

גדזה, התחיל את הקריירה שלו בקבוצת הכדורגל אבוסוה דווארפס. ב-7 באוקטובר 2012, גדזה ערך את הופעת הבכורה שלו בקבוצה בתיקו 1-1 נגד ברקום ארסנל.

ב-9 בספטמבר 2015, גדזה חתם בדלהי דינמוס מהסופר ליג ההודי. ב-14 באוקטובר, גדזה הבקיע את שער הבכורה שלו בקבוצה בניצחון 1-2 נגד פונה סיטי.

ב-25 בינואר 2016, גדזה הושאל לה.י.ק. הלסינקי מליגת העל הפינית, במדיה שיחק עד ל-7 בספטמבר. ב-1 בפברואר 2017, גדזה הושאל לזירה מליגת העל האזרית עד לסיום העונה, אז חתם על חוזה בקבוצה.

ב-11 ביולי 2018, גדזה חתם בוולנטר מליגת העל הרומנית. כעבור שנה, גדזה חזר לקדנציה שנייה בזירה וחתם לחמש שנים במועדון.

ב-7 באוגוסט 2020, גדזה חתם בשריף טירספול מליגת העל המולדובית.

ב-23 ביוני 2021, גדזה חתם בבני סכנין מליגת העל, אך שוחרר ממנה אחרי שרשם שני הופעות בלבד בגביע הטוטו.

בינואר 2022 חתם בשייח ראסל מליגת העל הבנגלית.

ב-30 באוגוסט 2013, גדזה ערך את הופעת הבכורה שלו בנבחרת גאנה, בהפסד 1-0 ללוב.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  מוטי פשכצקי, ‏כפי שפורסם: ריצ'רד גדזה חתם בבני סכנין, באתר ערוץ הספורט, 23 ביוני 2021

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ריצ'רד גדזה"**.
פירוש נוסף ערך זה עוסק בזוחל מיתולוגי. אם התכוונתם לסוג של לטאות אמריקאיות, ראו בסיליסק (סוג).
איור של בסיליסק דמוי-תרנגול
איור של בסיליסק דמוי-נחש
מזרקת בזל אופיינית המייצגת את בסיליסק
**בסיליסק** (מיוונית: **Βασιλίσκος** - מלך קטן) הוא מלך הזוחלים המיתולוגי, שמיוחסת לו היכולת להרוג בעזרת מבטו בלבד. דמותו של הבסיליסק העסיקה יוצרים רבים לאורך השנים, ומתקופה לתקופה היא גם התפתחה ומצאה לה דמויות רבות בתרבות.

דמותו בתרבות הקדומה
-------------------

פליניוס הזקן תיאר אותו בספרו "תולדות הטבע" (Naturalis Historia) כנחש קטן וארסי מאוד, המותיר מאחור שובל של ארס ממית ושמבטו מסוכן באותה מידה. הוא נקרא "בסיליסק" משום שעל ראשו ישנו סימן לבן בצורת כתר.

לפי המיתולוגיה, הבסיליסק בוקע מתוך ביצת תרנגולת שבזמן הטלתה התקיימו מספר תנאים, אחד מהם הוא דגירתו של נחש או קרפדה על הביצה. עוד מספרת המיתולוגיה שרק קריאת התרנגול מסוגלת להמית את החיה, אך ניתן להתגונן מפניה באמצעות משחה משיח הפיגם.

בסיפורי ימי הביניים מופיע הבסיליסק כבן כלאיים - חצי נחש וחצי תרנגול (גרסה זו, התרנגול שמגעו גורם התאבנות, קרויה לעיתים "קוקאטריס" והיא מופיעה גם במיתולוגיה היהודית). סיפור זה כנראה נוצר מתיאורו הקדום של הבסיליסק.

הרמב"ן הפירושו על התורה מזכיר את החיה המיתולוגית אפעה, "הממית בהבטתו".

בסיפורים מאוחרים יותר הבסיליסק מופיע כיצור קטלני עוד יותר. ממדיו ענקיים, והוא מסוגל לנשוף אש ואף להרוג בעזרת קולו.

דמותו בתרבות המודרנית
---------------------

בשנים האחרונות הבסיליסק מופיע בספרים, סרטים ומשחקים.

ישנה מפלצת בדמותו של הבסיליסק במשחקי תפקידים כגון "מבוכים ודרקונים", בספרה של ג'יי קיי רולינג "הארי פוטר וחדר הסודות" ובסדרת הטלוויזיה "באפי ציידת הערפדים". גם במשחק המלחמה לפלייסטיישן הנייד "God of War" מופיעה דמותו של הבסיליסק.

בגרסאות אלה מבטו של הבסיליסק בתיווך לא-ישיר מאבן את הקורבן אך יצירת קשר עין ישיר עם הנחש גורם למותו של הקורבן. בהתאבנות אפשר לטפל באמצעות הקסמים והשיקויים המתאימים.

לפי המיתולוגיה היוונית המודרנית, לבסיליסקים יש מעין רעמה צהובה סביב צווארם. בכל מקום שבו הם הולכים צמחים קמלים ומתים, והם מסוגלים לירוק ארס וחומצה מפיהם.

ראו גם
------

* מיתולוגיה יוונית
* מפלצת

קישורים חיצוניים
----------------

ויקישיתוף מדיה וקבצים בנושא **בסיליסק** בוויקישיתוף

הערות שוליים
------------

1. ↑  ר' משה בן נחמן, **פירוש על התורה, פרק י"ח, פסוק י"ט**

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537206105171
* GND: 4474129-7
* LCCN: sh99004529

 |
שלט הכניסה לכפר אהרון המתיישב.
**כְּפַר אַהֲרוֹן**, כיום שכונה בדרום נס ציונה. המקום נקרא על שם הבוטנאי והאגרונום הנודע אהרן אהרנסון.

הקמת הכפר
---------

דוד וברכה נימן בכפר אהרון
הכפר הוקם ליד נס ציונה על ידי בני איכרים חברי אגודת בני בנימין באמצעות חברת הנוטע, ביום 2 ביולי שנת 1926. בין המשפחות המקימות היו משפחת ניימן, לרר והוכברג.

דוד ניימן הוא בנו של מרדכי ניימן, מאנשי העלייה הראשונה, מחלוצי החקלאות בארץ ישראל וממקימי מזכרת בתיה. הוא עבר לכפר אהרון יחד עם אשתו ברכה. מייסד נוסף היה דוד פניק.

בראשיתו כלל הכפר 23 נחלות של 20 דונם כל אחת, שנועדו בעיקר לנטיעת פרדס. עד שנת 1928 הוקמו במקום 12 בתים ושאר המתיישבים התגוררו במושבה הסמוכה נס ציונה.

איחוד עם נס ציונה ושכונות חדשות
-------------------------------

בראשית 1947 הוחל בקידום תכנית להקמת בתים על שטח של כ-200 דונם שנרכש מהתושבים על ידי הקרן הקיימת. אולם מחלוקת בין הקרן הקיימת לכפר על השאלה האם השכונה תהיה כפרית עם משקי עזר או עירונית, הביאה לגניזת התכנית. כך נותרה המושבה בשנת 1949 עם כ-10 משפחות בלבד. בראשית 1950 הורחב הכפר על ידי הוספת 50 בתים, שברובם השתכנו עולים מבולגריה. באותו זמן סופח כפר אהרן לנס ציונה.

בשנות החמישים המאוחרות הקימו עולי בולגריה מושב בצמוד לכפר, בשם "כפר אהרון המתיישב", שנוסד על ידי יצחק אלפנדרי - פעיל הציונים הכלליים, אשר הוטל עליו לחפש מקום להתיישבות בחלק הצפוני של הכפר. היום השכונה מחולקת לשני חלקים ה"מושב"- של המתיישב בחלק הצפוני, וה"כפר הישן", החלק הדרומי. החל משנות השבעים, הצריפים ומשקי העזר פינו את מקומם לבתים פרטיים.

הרחובות בכפר אהרון הישן: התמר, התאנה, הזית, הרימון, ואיתמר בן-אב"י, בשכונה כ-100 משפחות בערך.
הרחובות בכפר אהרון "המתיישב": פרג, מרגנית. במושב מתגוררות 24 משפחות.
בשטחה נמצא גן משחקים אחד, ובעבר היו במקום פרדסים רבים שהוקרבו על מזבח הבנייה. לאחר מאבקים רבים לשמור על צביון הכפרי של האזור, נמכרו הפרדסים שהיו במערב לשכונה ובמקומם הוקמה שכונה חדשה בשם הלועזי "Valley" בת כ-650 יחידות דיור עירוניות. כיום שונה שמה של השכונה ל"העמק" בתרגום ישיר לשם הלועזי הקודם. פרדסים נוספים שנמכרו שימוש להקמת מרכז מסחרי גדול המכונה Big Fashion.

קישורים חיצוניים
----------------

ויקישיתוף מדיה וקבצים בנושא **כפר אהרון** בוויקישיתוף
* אלי אלון, כפר אהרון - המושבה שנעלמה, באתר News1 מחלקה ראשונה, 28 בפברואר 2019
* כפר אהרן (נס ציונה, ישראל), דף שער בספרייה הלאומית

הערות שוליים
------------

1. ↑  ד"ר זאב וילנאי, **אנציקלופדיה לידיעת הארץ**, הוצאת ידיעות אחרונות, 1956 עמ' 690. וגם **כל מקום ואתר** מדריך שלם להכרת הארץ, משרד הביטחון – ההוצאה לאור והוצאת כרטא 1980 עמ' 247.
2. ↑  הפועל במושבה, דואר היום, 23 באפריל 1926
3. ↑  מי הם בני בנימין ומהו הנוטע?, דואר היום, 6 ביולי 1932
4. ↑  חגיגת יסוד כפר אהרן, דואר היום, 7 ביולי 1926
5. ↑  מת דוד ניימן, דבר, 29 בנובמבר 1971
6. ↑  דוד פניק ז"ל, חרות, 2 ביולי 1959
7. ↑  כפר אהרון, דבר, 8 באוגוסט 1928
8. ↑  שכון בכפר אהרון, הַבֹּקֶר, 9 בינואר 1947
9. ↑  זעקת כפר אהרן המוזנח, הַבֹּקֶר, 25 במאי 1949
10. ↑  חג הרחבת כפר אהרן, הַבֹּקֶר, 3 בינואר 1950
11. ↑  יהודה הגדרתי, מפעל התיישבות של הציונים הכלליים, הַבֹּקֶר, 6 בינואר 1950; המשך
12. ↑  אין חשש - גם הם ישלמו, מעריב, 13 באפריל 1951
13. ↑  אבן הפינה של אחד הפרויקטים הגדולים והחשובים של נס ציונה, באתר www.myziona.co.il

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007586429105171

 |
**ווהו מאנה** (באווסטית: 𐬬𐬊𐬵𐬎 𐬨𐬀𐬥𐬀𐬵 vohu manah; בפרסית אמצעית: 𐭥𐭤𐭥𐭬𐭭 Wahman; בפרסית: بهمن בהמן) הוא מונח זורואסטרי בשפה האווסטית, שמתורגם בדרך כלל כ"מטרה טובה" או "מחשבה טובה", המתייחס להלך הרוח המוסרי הטוב שמאפשר לאדם למלא את תפקידו וחובותיו בעולם. המונח המקביל בפרסית אמצעית, ככתוב בכתבי פהלווי, הוא **ווהמן,** מילה בעלת אותה משמעות, בפרסית חדשה **בהמן** וגרסאות נוספות. המילה "מאנה" מהאווסטה דומה מאוד למילה "מאנאס" מהריג ודה, מה שמצביע על דמיון מסוים בין שני כתבי הקודש. ההפך של ווהו מאנה הוא אקה מאנה, כלומר "מטרה רעה" או "מחשבה רעה".

המונח מורכב משתי מילים: "ווהו" - "טוב", ו"מאנה" - "מטרה, מחשבה". זאת בדומה למונח המופיע בריג ודה "ואסו מאנאס". מילים אלו נובעות מפרוטו הינדו-איראנית.

בגאתות, הטקסטים העתיקים ביותר באווסטה, שזרתוסטרה עצמו נחשב המחבר שלהן, השימוש במונח "ווהו מאנה" הוא לא חד משמעי, ובפעמים מופיע רק כ"מאנה" (ללא המילה "ווהו" - כלומר "טוב" באווסטית).

בטקסטים הפוסט-גאתיים הממחישים את עקרונות הקוסמוגוניה הזורואסטרית, ווהו מאנה הוא אמשה ספנטה, אחד משש הישויות שמסייעות לאהורא מזדא, ואשר כל אחת מהן מייצגת צד אחד של הבריאה. ווהו מאנה מייצג את כל בריאת החיות, תוך שימת דגש מיוחד על הבקר. המונח "ווהו מאנה" באווסטית הוא ממין סתמי באווסטית, אך במסורת הזורואסטרית ווהו מאנה נחשב זכר.

בלוח השנה הזורואסטרי, היום השני בכל חודש, והחודש האחד עשר, מוקדשים לווהו מאנה, ונקראים על שמו. בלוח השנה האזרחי האיראני, אשר ירש את שמות החודשים מהלוח הזורואסטרי, החודש ה-11 נקרא "בהמן", על שם ווהו מאנה.

החלק השני בשמו הרשמי של הקיסר האחמני ארתחששתא השני היה "ווהו מאנה".[דרושה הבהרה][דרוש מקור]

ראו גם
------

* אמשא ספנדאן

קישורים חיצוניים
----------------

* ווהו מאנה, באתר אנציקלופדיה בריטניקה (באנגלית)